Επίσης ο υπόλοιπος δρόμος από Σηπιάδα-Ρεστινόλακκο ως και το σημείο που γίνεται τελικά απροσπέλαστος, παρότι είναι βατός με συμβατικό ΙΧ, θέλει παρά πολλή προσοχή καθώς σε πολλά σημεία το οδόστρωμα είναι σημαντικά κατεστραμμένο και μπορεί να περαστεί με δυσκολία και μόνο με πολλή προσοχή και με εξαιρετικά αργή ταχύτητα, χωρίς να προκαλέσει φθορές στο όχημα. Σε ανυποψίαστο οδηγό θα μπορούσε να προκαλέσει σοβαρό ατύχημα. 